stanford-oval/wikipedia huggingface dataset:
Benoît Tréluyer
Ura

Treluyerin ura alkoi motocross ja karting -sarjoissa. Vuonna 1995 Tréluyer aloitti kilpa-uransa Ranskan Formula Renault Campus -sarjassa. Vuonna 1996 hän voitti kilpailuja Ranskan Formula Renault -sarjassa sijoittuen vuonna 1997 sarjan kuudenneksi. Sen jälkeen Tréluyer siirtyi Formula 3:siin vuonna 1998 sijoittuen tulokaskaudellaan loppupisteissä yhdeksänneksi ja seuraavana vuonna sarjan kolmanneksi. Samana vuonna hän voitti Ranskan Paun Grand Prixin.
Vuonna 2000 Tréluyer siirtyi kilpailemaan Aasiaan ja kilpaili Japanin Formula 3 -sarjassa. Vuonna 2001 hän voitti sarjan mestaruuden saavuttaen kaiken kaikkiaan 15 voittoa ja 13 paalupaikkaa 19 kilpailusta. Vuonna 2002 Tréluyer osallistui Le Mansin 24 tunnin ajoon ollen omassa luokassaan kilpailun kolmas. Vuonna 2003 Tréluyer siirtyi Japanin Formula Nippon -sarjaan, jossa sijoittui sarjan toiseksi saavuttaen kaksi voittoa. Vuonna 2006 hän onnistui voittamaan Formula Nippon -sarjan mestaruuden. Samana vuonna Trélyer kilpaili Japanin Super GT -sarjassa. Vuonna 2008 hän voitti sarjan mestaruuden yhdessä Satoshi Motoyaman kanssa.
Vuonna 2010 Trélyer hän sijoittui Le Mansin 24 tunnin kilpailussa toiseksi yhdessä Marcel Fässlerin ja André Lottererin kanssa. Vuonna 2011 he voittivat yhdessä koko kilpailun. Vuonna 2012 Tréluyer kilpaili uudessa FIA World Endurance Championship -sarjassa, jossa hän voitti yhdessä Fässlerin ja Lottererin kanssa sarjan mestaruuden. Samana vuonna he ajoivat toiseen peräkkäiseen voittoon Le Mansin 24 tunnin kilpailussa. Vuonna 2013 Trélyer jatkoi FIA WEC -sarjassa jossa he sijoittuivat sarjan toiseksi. Vuonna 2014 Tréluyer voitti saman porukan kanssa jo kolmannen kerran Le Mansin 24 tunnin kilpailun. Le Mansin ohella Treluyer on ajanut kestävyysajoja myös Endurance- ja Blancpain GT -sarjoissa.
Le Mansin 24 tunnin ajon tulokset

| Vuosi | Talli | Kanssa- kuljettajat | Auto | Luokka | Kierroksia | Sija | Luokan sija |
| --- | --- | --- | --- | --- | --- | --- | --- |
| 2002 |  Equipe de France FFSA  Oreca |  Jonathan Cochet  Jean-Philippe Belloc | Chrysler Viper GTS-R | GTS | 326 | 14. | 3. |
| 2004 |  Pescarolo Sport |  Soheil Ayari  Érik Comas | Pescarolo C60-Judd | LMP1 | 361 | 4. | 4. |
| 2007 |  Pescarolo Sport |  Harold Primat  Christophe Tinseau | Pescarolo 01-Judd | LMP1 | 325 | 13. | 6. |
| 2008 |  Pescarolo Sport |  Christophe Tinseau  Harold Primat | Pescarolo 01-Judd | LMP1 | 362 | 7. | 7. |
| 2009 |  Pescarolo Sport |  Simon Pagenaud  Jean-Christophe Boullion | Peugeot 908 HDi FAP | LMP1 | 210 | Kesk. | Kesk. |
| 2010 |  Audi Sport Team Joest |  André Lotterer  Marcel Fässler | Audi R15 TDI plus | LMP1 | 396 | 2. | 2. |
| 2011 |  Audi Sport Team Joest |  André Lotterer  Marcel Fässler | Audi R18 TDI | LMP1 | 355 | 1. | 1. |
| 2012 |  Audi Sport Team Joest |  André Lotterer  Marcel Fässler | Audi R18 e-tron quattro | LMP1 | 378 | 1. | 1. |
| 2013 |  Audi Sport Team Joest |  André Lotterer  Marcel Fässler | Audi R18 e-tron quattro | LMP1 | 338 | 5. | 5. |
| 2014 |  Audi Sport Team Joest |  André Lotterer  Marcel Fässler | Audi R18 e-tron quattro | LMP1-H | 379 | 1. | 1. |
| 2015 |  Audi Sport Team Joest |  André Lotterer  Marcel Fässler | Audi R18 e-tron quattro | LMP1 | 393 | 3. | 3. |
| 2016 |  Audi Sport Team Joest |  Marcel Fässler  André Lotterer | Audi R18 | LMP1 | 367 | 4. | 4. |
Assassin’s Creed Origins

| Assassin’s Creed Origins |
| --- | --- |

Kehittäjä:  Ubisoft Montreal
Julkaisija:  Ubisoft
Jakelija:  Humble Store, Steam, Epic Games Store, Microsoft Store, Ubisoft Store, Google Stadia, PlayStation Store ja Amazon Luna
Ohjaaja:  Ashraf Ismail
Tuottaja:  Julien Laferriere
Suunnittelija:  Mitchell T. Fujino
Säveltäjä:  Sarah Schachner
Pelisarja:  Assassin’s Creed
Pelimoottori:  AnvilNext
Julkaistu:   27. lokakuuta 2017
Lajityyppi:  toimintaseikkailu, hiiviskely
Pelimuoto:  yksinpeli
Ikäluokitus:  PEGI 12  USK 16 
Alusta:  PlayStation 4, Windows, Xbox One
Jakelumuoto:  Digitaalinen jakelu, optinen levy ja digitaalinen lataus
Lisää peliartikkeleitaVideopelien teemasivulla
Infobox OK  : 
Assassin’s Creed Origins on Ubisoft Montrealin kehittämä ja Ubisoftin julkaisema toimintaseikkailupeli. Peli on jatkoa vuoden 2015 videopelille Assassin’s Creed Syndicate ja se on Assassin’s Creed -pelisarjan kymmenes osa. Se julkaistiin maailmanlaajuisesti Microsoft Windowsille, PlayStation 4:lle ja Xbox Onelle 27. lokakuuta 2017.
Assassin’s Creed Origins sijoittuu muinaiseen Egyptiin Ptolemaiosten hallitsijasuvun valtakauden loppukauteen (49–47 eaa.) ja kertoo oikeiden tapahtumien fiktiivisen salaisen historian. Tarina kertoo egyptiläisestä nimeltä Bayek ja Assassin’s Creed -pelisarjan assassiinien vuosisatojen ajan kestäneen taistelun alkuperästä.
Assassin’s Creed Originsin seuraaja on antiikin Kreikan klassiseen kauteen sijoittuva Assassin’s Creed Odyssey, joka julkaistiin 5. lokakuuta 2018.
Juoni

Assassins Creed Origin’sissa palataan nimensä mukaisesti (origin = syntyperä) assassiiniveljeskunnan juurille muinaiseen Egyptiin. Pelin päähahmo, viimeinen Medjay (suojelija) Bayek vastustaa Egyptin pahuutta ja vääryyttä.
Egyptin suojelijoista Bayek on viimeinen ja sen takia hänen täytyy tehdä asialle jotain. Seikkailunsa aikana Bayekin täytyy pelastaa kyläläisiä, tutkia paikkoja ja salamurhata vihollisia. Pelissä nähdään myös Bayekin kehittelemä ensimmäinen versio pelisarjan kaikista osista tuttu ranteesta avautuva salamurhaveitsi.
Pelaaminen

Assassins Creed Origin’sissa on suuri avoin maailma. Siellä liikkuminen tapahtuu joko kamelin tai hevosen selässä tai kyläläisiltä tai vihollisilta anastetulla hevoskärryllä.
Pelissä kolikoilla voi ostaa uusia aseita, jousipyssyjä, nuolia, kilpiä ja asuja. Uusia tasoja saavuttaessa saa ability-pisteitä, joilla voidaan lunastaa erilaisia kykyjä.
Pelissä on myös crafting-ominaisuus. Omaa kestävyyttään voi parantaa tekemällä esimerkiksi rintakehäsuojan. Materiaalit varastetaan vihollisten tavarakuljetuksista ja esimerkiksi nahkaa ja turkkeja saadaan tapetuilta eläimiltä.
Muista pelisarjan osista eroava ominaisuus on lintu nimeltään Senu. Linnun perspektiivistä voi katsoa lähipiiriä, esimerkiksi missä on vihollisia tai resurssikuljetuksia. Myös tehtävät eli questit näkyvät Senulle.
Peli julkaistiin 27. lokakuuta 2017 PlayStation 4, Windows ja Xbox One -alustoille.
Vastaanotto

IGN ja Gamereactor antoivat Assassin’s Creed Originsille arvosanaksi 9/10 arvosteluissaan.
Aiheesta muualla

Assassin's Creed: Origins MobyGamesissa (englanniksi)
| --- | --- |
Pääsarja:   Assassin’s Creed  Assassin’s Creed II  Brotherhood  Revelations  Assassin’s Creed III  Black Flag  Unity  Rogue  Syndicate  Origins  Odyssey  Valhalla 
Muut pelit:   Altaïr’s Chronicles  Bloodlines  Discovery  Liberation  Identity  Chronicles 
Elokuvat:  Assassin’s Creed
Lyhytelokuvat:  Assassin’s Creed: Lineage
Animaatioelokuvat:   Assassin’s Creed: Ascendance  Assassin’s Creed: Embers 
Hahmot:   Desmond Miles  Altaïr ibn La-Ahad  Ezio Auditore da Firenze
Caraval

| Caraval> Alkuperäisteos |
| --- | --- |
Kirjailija:  Stephanie Garber
Kieli:  englanti
Genre:  nuoret, fantasia
Kustantaja:  Flatiron Books
Julkaistu:  2017–2019
Suomennos
Kustantaja:  WSOY
Julkaistu:  2018–2020
Löydä lisää kirjojaKirjallisuuden teemasivulta
Caraval on nuorille suunnattu fantasiakirjasarja, jonka on kirjoittanut yhdysvaltalainen Stephanie Garber. Sarjan kaikki kolme osaa julkaistiin vuosina 2017–2019 Flatiron Booksin kustantamina. Niistä monet nousivat kärkeen The New York Times -lehden myydyimpien kirjojen listalla ja saivat hyviä arvosteluja. Caraval kertoo kahdesta sisaruksesta, Donatella Drangnasta ja Scarlett Drangnasta.
Hahmot > Scarlett Dragna

Scarlett Marie Dragna on Donatella Dragnan vanhempi sisarpuoli, Marcello Dragnan tytärpuoli, sekä Paloma Dragnan ja Langenneet tähden tytär.  Kirjoitettuaan kirjeitä Legendille vuosia, hänet lopulta kutsutaan Caravaliin. Scarlett on kihloissa Julian Santosin kanssa, ja hän on Meridiaanin kuningatar.
Hahmot > Donatella Dragna

Donatella Dragna, joka tunnetaan myös nimellä Tella, on Scarlett Dragnan sisarpuoli ja Marcello Dragnan ja Paloma Dragnan tytär. Hän seurustelee Legendin kanssa ja on Meridiaanin prinsessa.
Hahmot > Julian Santos

Julian Bernardo Marrero Santos on Legendin veli ja Caravalin esiintyjä. Hän on kihloissa Scarlett Dragnan kanssa.
Hahmot > Legend

Legend, oikealta nimeltään Dante Thiago Alejandro Marrero Santos on Caravalin mestari.  Hänet esitellään ensimmäisen kerran, kun Scarlett Dragna alkaa kirjoittaa hänelle, jotta hän tulisi heidän saarelleen esiintymään sisarensa Donatellan syntymäpäivänä. Legend seurustelee Donatella Dragnan kanssa.
Hahmot > Jacks

Jacks, joka tunnetaan myös Herttaprinssinä on kohtalo ja Meridian valtakunnan entinen perillinen, sekä Donatella Dragnan entinen aviomies.
Brandon Roy

| Brandon Roy |
| --- | --- |
 Roy vuonna 2008.
Henkilötiedot
Koko nimi:  Brandon Dawayne Roy
Syntynyt: 23. heinäkuuta 1984 (ikä 40) Seattle, Washington, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies
Pituus:  198 cm
Paino:  96 kg
Nyk. joukkue:  vapaa pelaaja
NBA-varaus:  6. varaus, 2006 Minnesota Timberwolves
Pelaajaura
Yliopistojoukkueet
2002–2006:   Washingtonin yliopisto
Seurajoukkueet
2006–2011 2012–2013:   Portland Trail Blazers  Minnesota Timberwolves
Aiheesta muualla
www.broy7.com
Brandon Dawayne Roy (s. 23. heinäkuuta 1984 Seattle) on yhdysvaltalainen koripalloilija, joka on viimeksi edustanut Minnesota Timberwolvesia.
Roy syntyi Seattlessa, Washingtonissa, ja opiskeli Garfieldin lukion jälkeen Washingtonin yliopistossa. Roy varattiin NBA:han vuonna 2006, jossa hän edusti koko uransa Portland Trail Blazersia. Hänet valittiin kaudella 2006–2007 NBA:n vuoden tulokkaaksi. Roy ilmoitti NBA-koripallon lopettamisesta vuonna 2011 lukuisten loukkaantumisten takia. Kauden tauon jälkeen hän palasi kuitenkin NBA:han Minnesota Timberwolvesin joukkueeseen.
Ura > Uran alku ( –2002)

Roy syntyi köyhään työläisperheeseen Seattlessa. Hänen isänsä oli entinen lukiokoripalloilija ja perheessä harrastettiin paljon urheilua. Nuoruudessaan Roy harrasti muun muassa jalkapalloa ja amerikkalaista jalkapalloa, mutta hän keskittyi lopulta koripalloon. Roy kävi lukiota Garfieldin lukiossa, jossa hän käytti tuntien välisen ajan hioten koripallotekniikkaansa. Lisäksi hän tuli koulussa tunnetuksi suuresta ponnistusvoimastaan. Royn ensimmäiset vuodet lukion joukkueessa olivat vaikeat, eikä hän saanut peliaikaa. Kahtena viimeisenä lukiokautena hän nousi kuitenkin joukkueen avainpelaajiin ja hänet rankattiin maan parhaimpien lukiopelaajien listaukseen. Roy ilmoittautui vuoden 2002 NBA:n varaustilaisuuteen ja kävi Portland Trail Blazersien leirillä. Hän huomasi olevansa vielä liian kehittymätön fyysisesti NBA:han, minkä takia hän veti nimensä pois varaustilaisuudesta.
Ura > Washingtonin yliopisto (2002–2006)

Roy halusi lukion jälkeen pelata yliopistokoripalloa Washingtonin yliopistossa, mutta esteenä tälle oli hänen vaikea lukivaikeus, jonka takia hän ei päässyt testeistä läpi, joilla hän olisi voinut aloittaa opiskelun. Hän teki testit neljä kertaa, joiden aikana hän oli töissä huoltomiehenä Seattlen satamassa. Neljännen yrittämän jälkeen Roy pääsi aloittamaan opiskelut yliopistossa. Koulun koripallojoukkueessa hän nousi aloitusviisikkoon kauden loppuun mennessä. Kaudella 2003–2004 hän nousi vakituisesti joukkueen avaukseen. Seuraavan kauden piti olla hänen läpimurtokautensa, mutta hän reväytti oikean polvensa nivelkierukan pelissä ja joutui leikkaukseen, joka piti hänet sivussa lukuisista peleistä. Joukkue eteni kuitenkin Royn ja Nate Robinsonin johdolla kuudentoista parhaan joukkoon kauden NCAA-turnauksessa.
Kauden 2004–2005 jälkeen Roy harkitsi jälleen ilmoittautumista NBA:n varaustilaisuuteen, jossa hänet olisi varattu ensimmäisen kierroksen viimeisinä pelaajina tai toisen kierroksen ensimmäisinä pelaajina. Hän ei halunnut näin myöhäistä varausnumeroa, jonka takia hän palasi Washingtoniin vielä viimeiseksi kaudeksi. Roy siirrettiin pelaamaan pelintekijän pelipaikkaa, koska Robinson oli siirtynyt NBA:han. Uusi roolitus sopi hänelle, sillä Roy teki 20,2 pistettä ottelua kohden. Hänet valittiin konferenssin parhaaksi pelaajaksi, jonka lisäksi hän johdatti joukkueensa NCAA-turnauksessa kuudentoista parhaan joukkoon.
Ura > Portland (2006–2011)

Roy ilmoittautui vuoden 2006 varaustilaisuuteen, ja hän kävi viiden NBA-joukkueen leireillä. Varaustilaisuudessa Minnesota Timberwolves varasi hänet kuudentena pelaajana, mutta hänen pelioikeutensa kaupattiin heti Portlandille. Roy teki kaudella 2006–2007 16,8 pistettä ja antoi 4,0 pistettä ottelua kohden, joilla hän johti tulokkaiden tilastoja. Hän joutui jättämään 19 ottelua väliin kantapäävamman takia. Tästä huolimatta hänet valittiin kauden päätteeksi vuoden tulokkaaksi.
Kaudella 2007–2008 Roy nousi joukkueen parhaaksi korintekijäksi ja syöttäjäksi. Hänellä oli myös liigan yhdenneksitoista paras syöttöjen ja menetysten suhde. Hänet valittiin NBA:n tähdistöotteluun, jossa hän teki eniten pisteitä lännen joukkueesta. Ennen seuraavan kauden alkua Roy joutui leikkauttamaan polviaan jo kolmannen kerran urallaan. Leikkauksessa poistettiin hänen vasemman polvensa rustoa. Kausi 2008–2009 oli Royn tilastollisesti paras NBA-kausi, sillä hän teki 22,6 pistettä ja otti 4,7 levypalloa ottelua kohden. Joulukuussa 2008 hän teki Phoenixia vastaan 52 pistettä, mikä oli hänen uusi piste-ennätyksensä. Hän oli myös pudotuspeleissä joukkueensa paras pistemies 26,7 pisteen keskiarvolla. Kauden päätteeksi Roy valittiin NBA:n kakkostähdistöön. Edellisen kerran Portlandin pelaaja oli valittu tähdistöjoukkueeseen vuonna 1992.
Kesällä 2009 Roy teki Portlandin kanssa uuden viisivuotisen sopimuksen, jolla hän sai NBA:n palkkakaton asettamaa maksimipalkkaa. Hänet valittiin vuoden 2010 tähdistöotteluun, jonka hän joutui jättämään väliin jalan loukkaantumisen takia. Ennen vuoden 2010 pudotuspelejä Roy kärsi jälleen loukkaantumisesta ja hänen polvensa jouduttiin leikkaamaan. Hän pääsi pelaamaan kuitenkin jo neljänteen pudotuspeliotteluun. Kauden päätteeksi Roy valittiin NBA:n kolmostähdistöön. Seuraavan kauden aikana Royn pistekeskiarvo laski ja hänen polvensa kipeytyivät. Hän jätti aluksi yhdeksän ottelua väliin, mutta joulukuussa 2010 hän joutui jättäytymään kokonaan sivuun. Tammikuussa 2011 Royn molemmat polvet leikattiin. Hän teki vielä paluun loppukaudeksi, mutta hänen tilastolukemansa laskivat edelliskausiin verrattuna. Hän teki kauden aikana 12,6 pistettä ja antoi 2,7 syöttöä ottelua kohden, mikä oli hänen NBA-uransa alhaisin lukema. Roy aloitti alle puolet kauden peleistään kentältä.
Joulukuussa 2011 Roy ilmoitti suunnitelmistaan lopettaa koripallouransa. Hän oli aikaisemmin sanonut, että hänen molempien polviensa luiden välistä puuttuu rusto. Kesällä 2012 Roy ilmoitti jatkavansa peliuraansa Minnesotan paidassa. Hän ehti pelata ainoastaan viisi ottelua, jonka jälkeen hän joutui polvileikkaukseen marraskuussa 2012. Toukokuussa 2013 Minnesota luopui Royn pelaajaoikeuksista.
Pelityyli

Roy on pelipaikaltaan lähinnä heittävä takamies, vaikka hän on pelannut myös pelintekijänä. Sports Illustrated-lehden mukaan Roylla on hyvä ponnistusvoima, jota hän käyttää kuitenkin harvoin. Hänen joukkuekaverinsa Joel Przybilla on kehunut Royn tapaa löytää korilleajoille oikeat kulmat. Lisäksi hänen pelityyliään on kuvailtu hyvin kurinalaiseksi. Toisaalta Royta on kritisoitu siitä, että hän ei osaa pelata vapaammin.
NBA-valmentaja Doc Rivers on kuvaillut Royn pelityyliä epäitsekkääksi ja kontrolloiduksi. Hänen mukaan Royn pelityyli keskittyykin joukkuepelaamiseen.
Yksityiselämä

Roy on naimisissa Tiana Bardwellin kanssa ja parin ensimmäinen lapsi syntyi vuonna 2007. Parin toinen lapsi syntyi vuonna 2009. Bardwell ja Roy menivät naimisiin vuonna 2010.
Tilastot > Runkosarja

| Kausi | Joukkue | Sarja | O | PTH % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006–2007 | Portland | NBA | 57 | 45,6 % | 37,7 % | 83,8 % | 1,0 | 3,4 | 4,4 | 4,0 | 2,0 | 1,2 | 0,2 | 16,8 | 955 |
| 2007–2008 | Portland | NBA | 74 | 45,4 % | 34,0 % | 75,3 % | 1,1 | 3,6 | 4,7 | 5,8 | 1,8 | 1,1 | 0,2 | 19,1 | 1416 |
| 2008–2009 | Portland | NBA | 78 | 48,0 % | 37,7 % | 82,4 % | 1,3 | 3,4 | 4,7 | 5,1 | 1,9 | 1,1 | 0,3 | 22,6 | 1765 |
| 2009–2010 | Portland | NBA | 65 | 47,3 % | 33,0 % | 78,9 % | 1,1 | 3,3 | 4,4 | 4,7 | 2,0 | 0,9 | 0,2 | 21,5 | 1398 |
| 2010–2011 | Portland | NBA | 47 | 40,0 % | 33,3 % | 84,8 % | 0,6 | 2,0 | 2,6 | 2,7 | 1,2 | 0,8 | 0,3 | 12,2 | 573 |
| 2012–2013 | Portland | NBA | 5 | 31,4 % | 0,0 % | 70,0 % | 0,6 | 2,2 | 2,8 | 4,6 | 1,4 | 0,6 | 0,0 | 5,8 | 29 |
| 6 kautta | Yhteensä | NBA | 326 | 45,9 % | 34,8 % | 80,0 % | 1,1 | 3,2 | 4,3 | 4,7 | 1,8 | 1,0 | 0,2 | 18,8 | 6136 |
Tilastot > Pudotuspelit

| Kausi | Joukkue | Sarja | O | PTH % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Portland | NBA | 6 | 45,9 % | 47,1 % | 87,0 % | 1,0 | 3,8 | 4,8 | 4,8 | 2,2 | 1,3 | 1,2 | 26,7 | 160 |
| 2009–2010 | Portland | NBA | 3 | 30,3 % | 16,7 % | 77,8 % | 0,7 | 1,7 | 2,3 | 1,7 | 1,0 | 0,0 | 0,0 | 8,7 | 29 |
| 2010–2011 | Portland | NBA | 6 | 50,0 % | 28,6 % | 61,5 % | 0,3 | 1,8 | 2,2 | 2,8 | 0,7 | 0,2 | 0,0 | 9,3 | 56 |
| 3 kautta | Yhteensä | NBA | 15 | 44,2 % | 32,6 % | 80,9 % | 0,7 | 2,6 | 3,3 | 2,8 | 1,3 | 0,6 | 0,5 | 16,3 | 245 |
O = ottelut, PTH % = NBA:ssa pelitilanneheitot, eli kahden ja kolmen pisteen heitot, 3P % = kolmen pisteen onnistumisprosentti, 1P % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Aiheesta muualla

Kuvia tai muita tiedostoja aiheesta Brandon Roy Wikimedia Commonsissa
NBA:n pelaajaprofiili (englanniksi)
Basketball-Referencen pelaajaprofiili (englanniksi)
Belgian liigacup

Belgian liigacup oli Belgian jalkapallocup, joka pelattiin ensimmäisen kerran kaudella 1998–1999. Kilpailun voitti SK Lommel lyödessään finaalissa Germinal Ekeren. Televisio-oikeuksien kiistan vuoksi sekä suurempien joukkueiden vähäisen kiinnostuksen takia liigacup päätettiin lopettaa kokonaan. Kilpailu pelattiin ainoastaan kolmena vuotena ja se lakkautettiin vuonna 2001. Liigacupin voittaja pääsi seuraavan kauden Intertoto Cupiin.
Bernt Holtsmark

| Bernt Holtsmark |
| --- | --- |
 Holtsmark noin vuonna 1910.
Norjan maatalousministeri
 Konowin hallitus 1. maaliskuuta 1910 – 20. helmikuuta 1912  
Edeltäjä:  Hans Foosnæs
Seuraaja:  Erik Enge
Suurkäräjäedustaja
 1916–1921 1903–1909  
Henkilötiedot
Syntynyt: 27. joulukuuta 1859 Asker, Norja
Kuollut: 20. huhtikuuta 1941 (81 vuotta)
Ammatti:  maanviljelijä, poliitikko
Tiedot
Puolue:  Frisinnede Venstre
Bernt Holtsmark (27. joulukuuta 1859 Asker – 20. huhtikuuta 1941) oli norjalainen maanviljelijä ja Frisinnede Venstren poliitikko. Hän istui suurkäräjillä vuosina 1903–1909 ja 1916–1921 sekä toimi Norjan maatalousministerinä 1910–1912.
Aiheesta muualla

Kuvia tai muita tiedostoja aiheesta Bernt Holtsmark Wikimedia Commonsissa
Belgian maahockeymaajoukkue

| Belgian maahockeymaajoukkue |
| --- | --- |
Maanosaliitto:  EHF
Valmentaja:  Shane McLeod
FIH-ranking:  1.
Olympialaiset
Esiintymiset:  15 (ensimmäiset 1920)
Paras sijoitus:  2. (2016)
MM-kilpailut
Esiintymiset:  6 (ensimmäiset 1973)
Paras sijoitus:  1. (2018)
EM-kilpailut
Esiintymiset:  16 (ensimmäiset 1970)
Paras sijoitus:  1. (2019)
Infobox OKNimi-testi OK: 
Belgian maahockeymaajoukkue edustaa Belgiaa miesten virallisissa maahockeyotteluissa. Belgia on osallistunut olympialaisten maahockeyhyn 15 kertaa. Ensimmäisen kerran se oli mukana 1920. Paraimmillaan se on ollut olympialaisissa toinen vuonna 2016 ja kolmas 1920. Ensimmäisen maailmanmestaruuden se voitti vuonna 2018 ja Euroopan-mestaruuden vuonna 2019. EM-kilpailuissa se on saavuttanut lisäksi hopeaa 2013 ja 2017 sekä pronssia 2007. Maahockeyn maailmancupin se voitti 2018 sekä maailmanliigan 2013 ja 2017.
Bertil Johansson

Bertil Johansson -nimisiä henkilöitä ovat:
Bertil Johansson (s. 1930), ruotsalainen poliitikko
Bertil ”Bebben” Johansson (1935–2010), ruotsalainen jalkapalloilija ja valmentaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bertil Johansson”, voi hakea sivunnimihaulla, laajalla sivunnimihaulla tai tekstihaulla.
Bertil Johansson (poliitikko)

Bertil Johansson (s. 2. elokuuta 1930 Växjö) on ruotsalainen maanviljelijä ja poliitikko, joka kuuluu Ruotsin keskustapuolueeseen. Johansson oli andra kammarenin jäsen vuosina 1965–1970 ja yksikamaristen valtiopäivien jäsen vuodesta 1971, valittu Kronobergin läänin vaalipiiristä.
Beitbridge Bulawayo Railway

Beitbridge Bulawayo Railway (BBR) on yksityisomisteinen zimbabwelainen rautatieyhtiö, jonka rata yhdistää Etelä-Afrikan rajalla sijaitsevan Beitbridgen ja Zimbabwen toiseksi suurimman kaupungin Bulawayon.
BBR on rakenna-liikennöi-siirrä projekti, joka on lyhentänyt Bulawayon ja Etelä-Afrikan välisen rautatieyhteyden 317 kilometriksi. Ennen radan avaamista Etelä-Afrikan ja Zimbabwen välinen ratayhteys kulki Botswanan kautta ja oli 200 kilometriä pidempi. Uutta lyhempää rataa on käytetty etupäässä rahdin kuljettamiseen.
BBR avattiin 15. heinäkuuta 1999. Kolmenkymmenen vuoden palvelun jälkeen rata luovutetaan Zimbabwen kansallisen rautatieyhtiön (National Railways of Zimbabwe) hallintaan ilman korvausta. Radalla on ollut syvällekäyvä vaikutus Botswanan rautatieyhtiön (Botswana Railways) kannattavuuteen, sillä sen Zimbabwesta tulevan rahdin määrä on pudonnut 90 000 tonnista 10 000 tonniin.
Beiträge zur genauern Kenntniß der ehstnischen Sprache

Beiträge zur genauern Kenntniß der ehstnischen Sprache (usein lyhyesti: Beiträge) oli ensimmäinen vironkielinen tieteellinen lehti. Se ilmestyi vuosina 1813–1832. Lehteä toimitti Johann Heinrich Rosenplänter.
Julkaisu on luettavissa vapaasti tekstikokoelmassa Eesti vanema kirjanduse digitaalsest tekstikogust (EEVA).
Bernard Darniche

| Bernard Darniche |
| --- | --- |
 Darniche vuonna 1970.
Henkilötiedot
Syntynyt: 28. maaliskuuta 1942 (ikä 82)
Kansalaisuus:   Ranska
WRC-ura
Kilpailuja:  38
Voittoja:  7
Palkintosijoja:  11
Erikoiskoevoittoja:  107
MM-pisteitä:  87
Ensimmäinen voitto:  Marokon ralli 1973
Viimeinen voitto:  Korsikan ralli 1981
Aiheesta muualla
www.citoyensdelaroute.org
Darnichen Alpine-Renault vuodelta 1973.
Bernard Darniche (s. 28. maaliskuuta 1942) on ranskalainen entinen ralliautoilija.
Ura

Darniche kilpaili rallin maailmanmestaruussarjassa vuosina 1973-1987 saavuttaen seitsemän voittoa. Hänen kartanlukijanaan oli Alain Mahé. Darniche voitti rallin Euroopan-mestaruuden vuonna 1976 ja 1977. Hän voitti Ranskan mestaruuden kahdesti vuosina 1976 ja 1978. Uransa aikana Darniche kilpaili kolmen eri automerkin riveissä: Alpine-Renault’n, Lancian ja Audin. Hän saavutti ensimmäisen voittonsa vuonna 1973 Renault’lla Marokon rallissa ja viimeisen voittonsa vuonna 1981 Lancialla Korsikan rallissa. Hänen paras sijoituksensa rallin MM-sarjan yhteispisteissä oli kuudes vuonna 1979.
Darniche voitti rallin EM-sarjan kahdesti peräkkäin ensimmäisenä.
WRC voitot

|   #   | Kausi | Osakilpailu | Kartanlukija | Auto |
| --- | --- | --- | --- | --- |
| 1 | 1973 |  16. Marokon ralli | Alain Mahé | Alpine-Renault A110 |
| 2 | 1975 |  19. Korsikan ralli | Alain Mahé | Lancia Stratos HF |
| 3 | 1977 |  21. Korsikan ralli | Alain Mahé | Fiat 131 Abarth |
| 4 | 1978 |  22. Korsikan ralli | Alain Mahé | Fiat 131 Abarth |
| 5 | 1979 |  47. Monte Carlo -ralli | Alain Mahé | Lancia Stratos HF |
| 6 | 1979 |  23. Korsikan ralli | Alain Mahé | Lancia Stratos HF |
| 7 | 1981 |  25. Korsikan ralli | Alain Mahé | Lancia Stratos HF |
Käännös suomeksi